作者:無名氏
標題:六州
內容:娟娟月，初未缺，忽沈西。桂枝殘，寒兔下，惟見露腳斜飛。六宮歌笑奉瑤墀。一朝寂寞掩褘衣。夜星不動玉鸞嘶。沈沈何處，愁霧鎖金扉。群仙瞻道範，肅駕到蓬池。紫清逸轡，飛電賓士。又誰知。一世柔儀。椒塗玉鈕金螭。贊聖主，膺天命，功勤曾佐雍熙。瑤天隔，玉闥低迷。五雲高、絳府參差。往事如今好尋思。留得香箋鏤管、寫新詩。但看芳猷美，寶冊傳徽。隆名萬古昭垂。